Asetus kesäajasta vuonna 1942
Suomen asetuskokoelma 221/1942.

A s e t u s

kesäajasta vuonna 1942.

Annettu Helsingissä 20 päivänä maaliskuuta 1942.

___

    Poiketen yhteisen keskiajan käytäntöönottamisesta Suomessa 12 päivänä maaliskuuta 1920 annetun asetuksen säännöksestä, säädetään pääministerin esittelystä seuraavaa:

Vuonna 1942 on huhtikuun 2 päivän ja lokakuun 4 päivän välisenä aikana laillisena keskiaurinkoaikana noudatettava kesäaikaa, johon siirrytään siten, että kello huhtikuun 2 päivänä klo 24 siirretään tunti eteenpäin, ja josta luovutaan siirtämällä kello lokakuun 4 päivänä klo 1, tunti taaksepäin.

Helsingissä 20 päivänä maaliskuuta 1942.

Tasavallan Presidentti

RISTO RYTI

Pääministeri J. W. Rangell.

Lakitekstit